কনস্টান্টিনোপল অবরোধ (৭১৭-৭১৮)

৭১৭–৭১৮ সালে বাইজেন্টাইন সাম্রাজ্যের রাজধানী কনস্টান্টিনোপল  উমাইয়া খিলাফতের মুসলিম আরবদের দ্বারা অবরুদ্ধ হয়। এই অভিযানটি ছিল বাইজেন্টাইন সীমান্ত অঞ্চলে দীর্ঘ বিশ বছরের আরব আক্রমণ এবং পর্যায়ক্রমিক দখলের চূড়ান্ত পরিণতি। সে সময় বাইজেন্টাইন শক্তি দীর্ঘস্থায়ী অভ্যন্তরীণ বিশৃঙ্খলার কারণে দুর্বল হয়ে পড়েছিল। দীর্ঘ প্রস্তুতির পর ৭১৬ সালে মাসলামা ইবনে আবদ আল-মালিকের নেতৃত্বে আরবরা বাইজেন্টাইন এশিয়া মাইনর আক্রমণ করে। আরবরা প্রাথমিকভাবে বাইজেন্টাইন গৃহযুদ্ধের সুযোগ নিতে চেয়েছিল এবং জেনারেল লিও দ্য ইসরিয়ানের সাথে জোট বাঁধে, যিনি সম্রাট তৃতীয় থিওডোসিয়াসের বিরুদ্ধে বিদ্রোহ করেছিলেন। তবে লিও তাদের প্রতারিত করেন এবং নিজের জন্য বাইজেন্টাইন সিংহাসন নিশ্চিত করেন।

এশিয়া মাইনরের পশ্চিম উপকূলে শীতকাল অতিবাহিত করার পর, ৭১৭ সালের গ্রীষ্মের শুরুতে আরব সেনাবাহিনী থ্রেসে প্রবেশ করে। তারা শহরটিকে অবরোধ করার জন্য 'সিজ লাইন' তৈরি করে, যা বিশাল থিওডোসিয়ান প্রাচীর দ্বারা সুরক্ষিত ছিল। আরব নৌবহরটি স্থল বাহিনীকে সহায়তা করতে এবং সমুদ্রপথে শহরের অবরোধ সম্পন্ন করতে এসেছিল, কিন্তু পৌঁছানোর পরপরই বাইজেন্টাইন নৌবাহিনী গ্রিক ফায়ার ব্যবহার করে তাদের আংশিকভাবে নিষ্ক্রিয় করে দেয়। এর ফলে কনস্টান্টিনোপলে সমুদ্রপথে রসদ সরবরাহ সচল থাকে, অন্যদিকে পরবর্তী অস্বাভাবিক কঠোর শীতের সময় আরব সেনাবাহিনী দুর্ভিক্ষ ও মহামারিতে বিপর্যস্ত হয়ে পড়ে। ৭১৮ সালের বসন্তে সাহায্যকারী হিসেবে পাঠানো দুটি আরব নৌবহরকে বাইজেন্টাইনরা ধ্বংস করে দেয় (যেহেতু নৌবহর দুটির খ্রিস্টান কর্মীরা পক্ষত্যাগ করেছিল)। এশিয়া মাইনর দিয়ে আসা একটি অতিরিক্ত স্থল বাহিনীকেও অতর্কিত আক্রমণ করে পরাজিত করা হয়। পেছনের দিক থেকে বুলগারদের আক্রমণের মুখে পড়ে আরবরা ৭১৮ সালের ১৫ আগস্ট অবরোধ তুলে নিতে বাধ্য হয়। ফেরার পথে আরব নৌবহরটি প্রাকৃতিক দুর্যোগে প্রায় সম্পূর্ণ ধ্বংস হয়ে যায়।

এই অবরোধের ব্যর্থতার সুদূরপ্রসারী প্রভাব ছিল। কনস্টান্টিনোপলের রক্ষা বাইজেন্টাইন সাম্রাজ্যের টিকে থাকা নিশ্চিত করে এবং এক শতাব্দীর নিরন্তর যুদ্ধ, ভূখণ্ড হারানো ও অভ্যন্তরীণ কলহের অবসান ঘটায়। পাশাপাশি এটি খিলাফতের কৌশলগত দৃষ্টিভঙ্গিও বদলে দেয়: বাইজেন্টাইন ভূখণ্ডে নিয়মিত হামলা অব্যাহত থাকলেও, সম্পূর্ণ বিজয়ের লক্ষ্য ত্যাগ করা হয়। ঐতিহাসিকরা এই অবরোধকে ইতিহাসের অন্যতম গুরুত্বপূর্ণ যুদ্ধ বলে মনে করেন, কারণ এর ব্যর্থতা কয়েক শতাব্দী ধরে দক্ষিণ-পূর্ব ইউরোপে মুসলিম অগ্রযাত্রাকে বিলম্বিত করেছিল।

 পটভূমি 
কনস্টান্টিনোপলের প্রথম আরব অবরোধের (৬৭৪–৬৭৮) পর, আরব এবং বাইজেন্টাইনদের মধ্যে একটি শান্তিপূর্ণ সময় অতিবাহিত হয়। ৬৮০ সালের পর, উমাইয়া খিলাফত দ্বিতীয় মুসলিম গৃহযুদ্ধের কবলে পড়লে প্রাচ্যে বাইজেন্টাইনদের আধিপত্য প্রতিষ্ঠিত হয়। এর ফলে বাইজেন্টাইন সম্রাটরা দামেস্ক ভিত্তিক উমাইয়া সরকারের কাছ থেকে বিশাল অংকের কর আদায় করতে সক্ষম হন।. ৬৯২ সালে উমাইয়ারা তাদের গৃহযুদ্ধে বিজয়ী হিসেবে আবির্ভূত হলে, সম্রাট দ্বিতীয় জাস্টিনিয়ান (শাসনকাল: ৬৮৫–৬৯৫, ৭০৫–৭১১) খিলাফতের সাথে পুনরায় শত্রুতা শুরু করেন। এর ফলশ্রুতিতে আরবরা ধারাবাহিকভাবে বিজয় লাভ করতে থাকে, যার ফলে বাইজেন্টাইনরা আর্মেনীয় উচ্চভূমি ও ককেশীয় রাজ্যগুলোর ওপর নিয়ন্ত্রণ হারায় এবং আরব বাহিনী ধীরে ধীরে বাইজেন্টাইন সীমান্ত অভিমুখে অগ্রসর হতে থাকে। প্রতি বছরই খিলাফতের সেনাপতিরা, যারা সাধারণত উমাইয়া পরিবারের সদস্য হতেন, বাইজেন্টাইন ভূখণ্ডে অভিযান চালিয়ে দুর্গ ও শহরগুলো দখল করতে থাকেন।; ; . ৭১২ সালের পর বাইজেন্টাইন প্রতিরক্ষা ব্যবস্থা ভেঙে পড়ার লক্ষণ দেখা দেয়: আরব অভিযানগুলো এশিয়া মাইনরের গভীরে প্রবেশ করতে শুরু করে, সীমান্ত দুর্গগুলো বারবার আক্রান্ত ও লুণ্ঠিত হতে থাকে এবং সমসাময়িক উৎসগুলোতে বাইজেন্টাইনদের পাল্টা প্রতিরোধের উল্লেখ ক্রমশ বিরল হয়ে পড়ে।; . এই পরিস্থিতিতে আরবরা ৬৯৫ সালে দ্বিতীয় জাস্টিনিয়ানের প্রথম ক্ষমতাচ্যুতির পরবর্তী দীর্ঘস্থায়ী অভ্যন্তরীণ অস্থিতিশীলতার সুযোগ গ্রহণ করে। এই বিশ বছরে সাতজন ভিন্ন ভিন্ন সম্রাট রক্তাক্ত অভ্যুত্থানের মাধ্যমে বাইজেন্টাইন সিংহাসনে আরোহণ করেছিলেন।; ; . বাইজেন্টাইন বিশেষজ্ঞ ওয়ারেন ট্রেডগোল্ডের ভাষায়, "নিজেদের গৃহযুদ্ধ শেষ হওয়ার পর আরবদের আক্রমণ যে কোনোভাবেই তীব্রতর হতো। বাইজেন্টাইনদের তুলনায় অনেক বেশি জনশক্তি, ভূমি এবং সম্পদের অধিকারী আরবরা এখন তাদের সমস্ত শক্তি সাম্রাজ্যের বিরুদ্ধে কেন্দ্রীভূত করতে শুরু করেছিল। তারা এখন রাজধানী দখলের মাধ্যমে পুরো সাম্রাজ্যটিকে নিশ্চিহ্ন করার হুমকি দিচ্ছিল।".

 উৎস 
এই অবরোধ সম্পর্কে উপলব্ধ তথ্যগুলো পরবর্তী সময়ে সংকলিত বিভিন্ন উৎস থেকে পাওয়া গেছে, যা অনেক ক্ষেত্রে একে অপরের সাথে সাংঘর্ষিক। প্রধান বাইজেন্টাইন উৎস হলো থিওফেনিস দ্য কনফেসর (৭৬০–৮১৭) রচিত 'ক্রনিকল'-এর বিস্তারিত বর্ণনা। দ্বিতীয়ত, কনস্টান্টিনোপলের প্যাট্রিয়ার্ক প্রথম নাইকিফোরসের (মৃত্যু: ৮২৮) 'ব্রেভিয়ারিয়াম'-এ সংক্ষিপ্ত বিবরণ পাওয়া যায়, যাতে থিওফেনিসের বিবরণের সাথে মূলত কালানুক্রমিক কিছু ছোটখাটো পার্থক্য লক্ষ্য করা যায়।. অবরোধের ঘটনাবলির জন্য উভয় লেখকই সম্ভবত তৃতীয় লিও -এর (শাসনকাল: ৭১৭–৭৪১) রাজত্বকালে রচিত একটি প্রাথমিক বিবরণ ব্যবহার করেছিলেন, যার ফলে এতে সম্রাটের একটি ইতিবাচক চিত্র ফুটে উঠেছে। থিওফেনিস ৭১৬ সালের ঘটনাবলির জন্য সম্ভবত লিওর কোনো অজানা জীবনীর ওপর নির্ভর করেছিলেন (যা নাইকিফোরস এড়িয়ে গেছেন)। অষ্টম শতাব্দীর ইতিহাসবিদ থিওফিলাস অফ এডিসা অবরোধের পূর্ববর্তী বছরগুলো এবং খোদ অবরোধের বিস্তারিত বিবরণ লিপিবদ্ধ করেছেন, যেখানে তিনি মাসলামা এবং তৃতীয় লিওর মধ্যকার কূটনৈতিক সম্পর্কের ওপর বিশেষ গুরুত্ব দিয়েছেন।. আরব উৎসগুলোর মধ্যে প্রধানত একাদশ শতাব্দীর  এবং আল-তাবারীর (৮৩৮–৯২৩) 'হিস্ট্রি অফ দ্য প্রফেটস অ্যান্ড কিংস' নবম শতাব্দীর শুরুর দিকের আরব লেখকদের প্রাথমিক বিবরণের ওপর ভিত্তি করে রচিত হলেও এগুলো বেশ বিভ্রান্তিকর এবং এতে বেশ কিছু কিংবদন্তি উপাদান রয়েছে। সিরীয় ভাষার বিবরণগুলো আগাপিয়াস অফ হিয়েরাপোলিস (মৃত্যু: ৯৪২)-এর ওপর ভিত্তি করে তৈরি, যিনি সম্ভবত থিওফেনিসের মতোই একই প্রাথমিক উৎস ব্যবহার করেছিলেন, তবে তাঁর বর্ণনা অনেক বেশি সংক্ষিপ্ত।, 

 অভিযানের সূচনা 

আরবদের ধারাবাহিক সাফল্য কনস্টান্টিনোপলে দ্বিতীয়বার আক্রমণের পথ প্রশস্ত করে দেয়; এই উদ্যোগটি খলিফা প্রথম আল-ওয়ালিদের (শাসনকাল: ৭০৫–৭১৫) আমলেই শুরু হয়েছিল। তাঁর মৃত্যুর পর, তাঁর ভাই এবং উত্তরসূরি সুলাইমান (শাসনকাল: ৭১৫–৭১৭) আরও উদ্দীপনার সাথে প্রকল্পটি হাতে নেন। আরব বিবরণ অনুসারে, এর কারণ ছিল একটি ভবিষ্যদ্বাণী যে—একজন নবীর নামধারী খলিফা কনস্টান্টিনোপল জয় করবেন; উমাইয়া পরিবারের মধ্যে সুলাইমান (সোলেমান/সুলায়মান) ছিলেন একমাত্র ব্যক্তি যার নাম একজন নবীর নামে ছিল। সিরীয় উৎস অনুসারে, নতুন খলিফা শপথ করেছিলেন যে, "আরবদের দেশ নিঃশেষ না হওয়া পর্যন্ত অথবা শহরটি (কনস্টান্টিনোপল) দখল না করা পর্যন্ত তিনি যুদ্ধ বন্ধ করবেন না।"; ; ; ; . খলিফার সরাসরি তত্ত্বাবধানে আলেপ্পোর উত্তরে দাবিক প্রান্তরে উমাইয়া বাহিনী সমবেত হতে শুরু করে। তবে সুলাইমান নিজে অভিযানে যাওয়ার জন্য যথেষ্ট অসুস্থ থাকায় তিনি তাঁর ভাই মাসলামা ইবনে আবদ আল-মালিকের ওপর কমান্ডের দায়িত্ব অর্পণ করেন।. কনস্টান্টিনোপলের বিরুদ্ধে এই অভিযান এমন এক সময়ে শুরু হয়েছিল যখন উমাইয়া সাম্রাজ্য পূর্ব ও পশ্চিমে ক্রমাগত বিস্তারের মধ্য দিয়ে যাচ্ছিল। তখন মুসলিম বাহিনী ট্রান্সঅক্সিয়ানা, ভারতীয় উপমহাদেশ এবং হিস্পানিয়ার ভিসিগোথিক রাজ্য অভিমুখে অগ্রসর হচ্ছিল।.

আরবদের প্রস্তুতি, বিশেষ করে বিশাল নৌবহর তৈরির বিষয়টি উদ্বিগ্ন বাইজেন্টাইনদের নজর এড়ায়নি। সম্রাট দ্বিতীয় আনাসতাসিয়াস (শাসনকাল: ৭১৩–৭১৫) সিনোপের ড্যানিয়েল নামক জনৈক অভিজাত ও প্রশাসনিক কর্মকর্তার অধীনে দামেস্কে একটি প্রতিনিধি দল পাঠান। আপাতদৃষ্টিতে এর উদ্দেশ্য ছিল শান্তির আবেদন করা, কিন্তু প্রকৃতপক্ষে এর লক্ষ্য ছিল আরবদের ওপর গুপ্তচরবৃত্তি করা। আনাসতাসিয়াস আসন্ন অবরোধের প্রস্তুতি নিতে শুরু করেন: কনস্টান্টিনোপলের প্রতিরক্ষা প্রাচীরসমূহ মেরামত করা হয় এবং পর্যাপ্ত গোলন্দাজ বাহিনী (ক্যাটাপল্ট ও অন্যান্য অবরোধ অস্ত্র) দ্বারা সজ্জিত করা হয়; সেই সঙ্গে শহরে খাদ্যসামগ্রী মজুত করা হয়। এছাড়া যেসব অধিবাসী অন্তত তিন বছরের খাদ্য মজুত করতে পারেনি, তাদের শহর থেকে সরিয়ে নেওয়া হয়।; ; . আনাসতাসিয়াস তাঁর নৌবাহিনীকে শক্তিশালী করেন এবং ৭১৫ সালের শুরুর দিকে এটিকে ফিনিক্সের দিকে পাঠান। এই স্থানটিকে সাধারণত আধুনিক লিসিয়ার ফিনিক হিসেবে চিহ্নিত করা হয়; তবে এটি রোডসের বিপরীতে আধুনিক ফেনাকেট অথবা হয়তো দেবদারু বনের জন্য বিখ্যাত ফিনিশিয়া (আধুনিক লেবানন) হতে পারে।.. বাইজেন্টাইন নৌবহরের লক্ষ্য ছিল আরবদের জাহাজের কাঠ সংগ্রহে বাধা দেওয়া। তবে রোডসে পৌঁছানোর পর, বাইজেন্টাইন নৌবাহিনী 'অপসিশিয়ান থিম'-এর সৈন্যদের প্ররোচনায় বিদ্রোহ করে এবং তাদের কমান্ডার জন দ্য ডিকন-কে হত্যা করে উত্তর দিকে আদ্রামিতিয়া্মে পাড়ি দেয়। সেখানে তারা অনিচ্ছুক একজন কর আদায়কারী, থিওডোসিয়াসকে সম্রাট হিসেবে ঘোষণা করে।; ; ; . আনাসতাসিয়াস বিদ্রোহ দমন করতে বিথিনিয়ায় প্রবেশ করেন, কিন্তু বিদ্রোহী নৌবহর ক্রাইসোপোলিসে চলে যায়। সেখান থেকে তারা কনস্টান্টিনোপলে আক্রমণ চালাতে থাকে, যতক্ষণ না গ্রীষ্মের শেষের দিকে রাজধানীর ভেতর থেকে তাদের সমর্থকরা শহরের গেট খুলে দেয়। আনাসতাসিয়াস কয়েক মাস নিসিয়াতে অবস্থান করার পর অবশেষে পদত্যাগ করতে এবং সন্ন্যাসী হিসেবে অবসর নিতে সম্মত হন।; ; . থিওডোসিয়াস একজন পুতুল সম্রাট হিসেবে আসীন হলে অন্য থিমগুলো, বিশেষ করে 'অ্যানাটোলিকস' এবং 'আর্মেনিয়াকস' তাদের সেনাপতি যথাক্রমে লিও দ্য ইসরিয়ান এবং আর্তাবাসদোসের নেতৃত্বে এর বিরুদ্ধে প্রতিক্রিয়া ব্যক্ত করে।; .

গৃহযুদ্ধকবলিত এই পরিস্থিতিতে আরবরা তাদের সুপরিকল্পিত অগ্রযাত্রা শুরু করে। ৭১৫ সালের সেপ্টেম্বরে সেনাপতি সুলাইমান ইবনে মুয়াদের অধীনে আরব অগ্রবর্তী বাহিনী কিলিকিয়া হয়ে এশিয়া মাইনরের দিকে অগ্রসর হয় এবং পথিমধ্যে কৌশলগতভাবে গুরুত্বপূর্ণ দুর্গ 'লুলন' দখল করে। তারা কিলিকিয়ান গেটসের পশ্চিম বহির্গমন পথের কাছে 'আফিক' নামক একটি অজ্ঞাত স্থানে শীতকাল অতিবাহিত করে। ৭১৬ সালের শুরুর দিকে সুলাইমানের সেনাবাহিনী মধ্য এশিয়া মাইনরের দিকে অগ্রসর হতে থাকে। উমর ইবনে হুবায়রার অধীনে উমাইয়া নৌবহর কিলিকীয় উপকূল বরাবর টহল দিচ্ছিল, অন্যদিকে মাসলামা ইবনে আবদ আল-মালিক সিরিয়ায় মূল বাহিনী নিয়ে পরিস্থিতির পর্যবেক্ষণে ছিলেন।; ; .

আরবরা আশা করেছিল যে বাইজেন্টাইনদের মধ্যকার এই অনৈক্য তাদের অনুকূলে কাজ করবে। মাসলামা ইতিপূর্বেই লিও দ্য ইসরিয়ানের সাথে যোগাযোগ স্থাপন করেছিলেন। ফরাসি পণ্ডিত রুডলফ গুইল্যান্ড তত্ত্ব দেন যে, লিও খিলাফতের একজন সামন্ত রাজা হওয়ার প্রস্তাব দিয়েছিলেন, যদিও প্রকৃতপক্ষে এই বাইজেন্টাইন জেনারেলের উদ্দেশ্য ছিল আরবদের নিজের স্বার্থে ব্যবহার করা। অন্যদিকে মাসলামাও লিও-কে সমর্থন দেন এই আশায় যে, এটি সাম্রাজ্যের অভ্যন্তরীণ বিশৃঙ্খলাকে চরমে তুলবে এবং সাম্রাজ্যকে দুর্বল করবে, যা শেষ পর্যন্ত তাঁর কনস্টান্টিনোপল দখলের কাজকে সহজ করে দেবে।; .

সুলাইমানের প্রথম লক্ষ্য ছিল কৌশলগতভাবে গুরুত্বপূর্ণ দুর্গ আমোরিয়াম, যা আরবরা পরবর্তী শীতকালে তাদের ঘাঁটি হিসেবে ব্যবহার করতে চেয়েছিল। গৃহযুদ্ধের ডামাডোলে আমোরিয়াম অরক্ষিত হয়ে পড়েছিল এবং এটি সহজেই দখল করা যেত। কিন্তু আরবরা থিওডোসিয়াসের বিপরীতে লিওর অবস্থানকে শক্তিশালী করার সিদ্ধান্ত নেয়। তারা শহরের বাসিন্দাদের কাছে প্রস্তাব দেয় যে, তারা যদি লিও-কে সম্রাট হিসেবে স্বীকার করে নেয়, তবে শহরটিকে নিরাপদ শর্তে আত্মসমর্পণ করতে দেওয়া হবে। দুর্গটি শর্তসাপেক্ষে নতি স্বীকার করলেও আরবদের জন্য তাদের দরজা খোলেনি। লিও অল্প সংখ্যক সৈন্য নিয়ে নিকটবর্তী এলাকায় আসেন এবং বিভিন্ন কৌশল ও আলোচনার মাধ্যমে দুর্গের ভেতরে ৮০০ জন সৈন্য প্রবেশ করাতে সক্ষম হন। ফলে আরবরা তাদের উদ্দেশ্য সফল করতে ব্যর্থ হয় এবং রসদ ফুরিয়ে আসায় পিছু হটতে বাধ্য হয়। লিও পিসিডিয়াতে পালিয়ে যান এবং গ্রীষ্মকালে আর্তাবাসদোসের সমর্থনে নিজেকে বাইজেন্টাইন সম্রাট হিসেবে ঘোষণা করেন, যা থিওডোসিয়াসের শাসনের প্রতি প্রকাশ্য চ্যালেঞ্জ ছুড়ে দেয়।; ; .বাইজেন্টাইন এবং আরব উৎসগুলোতে আমোরিয়ামের আগে আরবদের সাথে লিওর আলোচনার বিস্তারিত পরীক্ষার জন্য দেখুন: ।

আমোরিয়ামে লিওর এই সাফল্য ছিল অত্যন্ত সময়োপযোগী, কারণ ইতিমধ্যে মাসলামার নেতৃত্বে মূল আরব সেনাবাহিনী তরাস পর্বতমালা অতিক্রম করে সরাসরি শহরের দিকে অগ্রসর হচ্ছিল। অধিকন্তু, আরব সেনাপতি যেহেতু লিওর এই দ্বিমুখী চালের খবর পাননি, তাই তিনি তাঁর যাত্রাপথের ভূখণ্ডগুলো—আর্মেনিয়াক এবং অ্যানাটোলিক থিম—ধ্বংস করেননি; কারণ তিনি তখনও বিশ্বাস করতেন যে এই অঞ্চলের গভর্নররা তাঁর মিত্র।; ; . সুলাইমানের পিছু হটে আসা সেনাবাহিনীর সাথে দেখা হওয়ার পর যখন মাসলামা প্রকৃত ঘটনা জানতে পারেন, তখন তিনি তাঁর গতিপথ পরিবর্তন করেন: তিনি 'আক্রাইনন' আক্রমণ করেন এবং সেখান থেকে শীতকাল অতিবাহিত করার জন্য পশ্চিম উপকূলীয় অঞ্চলের দিকে অগ্রসর হন। পথে তিনি সার্দিস এবং পেরগামন শহর লুণ্ঠন করেন। আরব নৌবহরটি কিলিকিয়ায় শীতকাল কাটায়।; ; ; . 

ইতিমধ্যে লিও কনস্টান্টিনোপলের দিকে নিজস্ব অভিযান শুরু করেন। তিনি নিকোমিডিয়া দখল করেন, যেখানে তিনি অন্যান্য কর্মকর্তাদের সাথে থিওডোসিয়াসের পুত্রকেও বন্দী করেন এবং তারপর ক্রাইসোপোলিসের দিকে অগ্রসর হন। ৭১৭ সালের বসন্তে সংক্ষিপ্ত আলোচনার পর তিনি থিওডোসিয়াসের পদত্যাগ এবং নিজেকে সম্রাট হিসেবে স্বীকৃতি নিশ্চিত করেন। ২৫শে মার্চ তিনি জাঁকজমকপূর্ণভাবে রাজধানীতে প্রবেশ করেন। থিওডোসিয়াস এবং তাঁর পুত্রকে সন্ন্যাসী হিসেবে মঠে অবসর নেওয়ার অনুমতি দেওয়া হয়। অন্যদিকে লিওর মিত্র আর্তাবাসদোসকে পদমর্যাদায় উন্নীত করে 'কুরোপালাতেস' উপাধি দেওয়া হয় এবং তিনি লিওর কন্যা আন্নাকে বিবাহ করেন।; ; ; .

 প্রতিপক্ষ বাহিনী 
আরবরা শুরু থেকেই কনস্টান্টিনোপলে একটি বড় ধরনের আক্রমণের প্রস্তুতি নিয়েছিল। অষ্টম শতাব্দীর শেষের দিকের সিরীয় জুকনিন ক্রনিকল  উল্লেখ করে যে, আরবদের সংখ্যা ছিল "অগণিত"; অন্যদিকে দ্বাদশ শতাব্দীর সিরীয় ইতিহাসবিদ মাইকেল দ্য সিরিয়ান ২,০০,০০০ সৈন্য এবং ৫,০০০ জাহাজের কথা উল্লেখ করেছেন যা অনেকটা অতিরঞ্জিত মনে হয়। দশম শতাব্দীর আরব লেখক আল-মাসুদি ১,২০,০০০ সৈন্যের কথা এবং থিওফেনিস দ্য কনফেসরের বিবরণ ১,৮০০ জাহাজের কথা উল্লেখ করে। বেশ কয়েক বছরের জন্য প্রয়োজনীয় রসদ সংগ্রহ করা হয়েছিল এবং প্রচুর পরিমাণে অবরোধের সরঞ্জাম ও দাহ্য পদার্থ (ন্যাপথা) মজুত করা হয়েছিল। বলা হয়ে থাকে যে, শুধুমাত্র রসদবাহী দলেই ছিল ১২,০০০ পুরুষ, ৬,০০০ উট এবং ৬,০০০ গাধা; অন্যদিকে ত্রয়োদশ শতাব্দীর ইতিহাসবিদ বার হেব্রাউসের মতে, পবিত্র যুদ্ধে (জিহাদ) অংশ নিতে ৩০,০০০ স্বেচ্ছাসেবক এই বাহিনীতে যোগ দিয়েছিল।; ; . বাইজেন্টাইনদের শক্তির সঠিক পরিমাণ সম্পূর্ণ অজানা, তবে কনস্টান্টিনোপলের রক্ষকদের সংখ্যা সম্ভবত ১৫,০০০-এর বেশি ছিল না। বাইজেন্টাইন সাম্রাজ্যের জনশক্তির স্বল্পতা এবং বিশাল কোনো বাহিনীকে দীর্ঘ সময় রক্ষণাবেক্ষণ ও খাওয়ানোর সীমাবদ্ধতার কথা বিবেচনা করলে এই সংখ্যাটিই যৌক্তিক মনে হয়।

প্রকৃত সংখ্যা যাই হোক না কেন, আক্রমণকারীরা রক্ষকদের তুলনায় সংখ্যায় অনেক বেশি ছিল; ট্রেডগোল্ডের মতে, আরব বাহিনী সংখ্যায় সমগ্র বাইজেন্টাইন সেনাবাহিনীর চেয়েও বড় হতে পারে। আরব বাহিনীর বিস্তারিত গঠন সম্পর্কে খুব কমই জানা যায়, তবে মনে হয় এর বেশিরভাগই ছিল সিরীয়এবং জাজিরীয়দের নিয়ে গঠিত এবং তাদের নেতৃত্বও ছিল তাদের হাতেই। এরা ছিল উমাইয়া শাসনের মূল ভিত্তি এবং বাইজেন্টাইনদের বিরুদ্ধে দীর্ঘ লড়াইয়ের অভিজ্ঞতাসম্পন্ন অভিজাত 'আহল আল-শাম' (সিরিয়ার মানুষ) বাহিনীর সদস্য।; . থিওফেনিস এবং আগাপিয়াস অফ হিয়েরাপোলিসের বর্ণনায় মাসলামার সহযোগী হিসেবে উমর ইবনে হুবায়রা, সুলাইমান ইবনে মুয়াদ এবং বাখতারি ইবনে আল-হাসানের নাম পাওয়া যায়, তবে পরবর্তীকালের -এ বাখতারির পরিবর্তে আবদাল্লাহ আল-বাত্তালের নাম উল্লেখ করা হয়েছে।; .
যদিও এই অবরোধ খিলাফতের জনশক্তি এবং সম্পদের একটি বিশাল অংশ গ্রাস করেছিল, তবুও অবরোধ চলাকালীন আরবরা পূর্ব এশিয়া মাইনরের বাইজেন্টাইন সীমান্তে অভিযান চালাতে সক্ষম ছিল: ৭১৭ সালে খলিফা সুলাইমানের পুত্র দাউদ মেলিটিনের নিকটবর্তী একটি দুর্গ দখল করেন এবং ৭১৮ সালে আমর ইবনে কাইস সীমান্ত অঞ্চলে হামলা চালান। বাইজেন্টাইনদের পক্ষে সৈন্য সংখ্যা কত ছিল তা অজানা। দ্বিতীয় আনাসতাসিয়াসের প্রস্তুতি (যা তাঁর ক্ষমতাচ্যুতির পর অবহেলিত হয়ে থাকতে পারে) ছাড়াও,. বাইজেন্টাইনরা বুলগার শাসক টেরভেলের সহায়তার ওপর নির্ভর করতে পেরেছিল। সম্রাট লিওর সাথে তাঁর একটি চুক্তি সম্পাদিত হয়েছিল, যার মধ্যে সম্ভবত আরবদের বিরুদ্ধে একটি সামরিক জোটের শর্তও অন্তর্ভুক্ত ছিল।
 অবরোধ 
280px|thumb|right|alt=Geophysical map of the Marmara Sea and its shores, with main settlements of medieval times|বাইজেন্টাইন আমলের কনস্টান্টিনোপল ও এর আশেপাশের অঞ্চলের মানচিত্র

৭১৭ সালের গ্রীষ্মের শুরুতে, মাসলামা তাঁর নৌবহরকে তাঁর সাথে যোগ দেওয়ার নির্দেশ দেন এবং সেনাবাহিনী নিয়ে অ্যাবিডোস হয়ে এলেসপন্ট পার হয়ে থ্রেসে প্রবেশ করেন। আরবরা কনস্টান্টিনোপলের অভিমুখে তাদের যাত্রা শুরু করে। পথে তারা গ্রামাঞ্চল ব্যাপকভাবে ধ্বংস করে, রসদ সংগ্রহ করে এবং যেসব শহরের মুখোমুখি হয় সেগুলো লুণ্ঠন করে।; ; ; . জুলাইয়ের মাঝামাঝি বা আগস্টের মাঝামাঝি সময়ে আরব সেনাবাহিনী কনস্টান্টিনোপলে পৌঁছায়। তারা একটি পাথরের তৈরি দ্বৈত অবরোধ প্রাচীর নির্মাণ করে শহরটিকে স্থলপথ থেকে সম্পূর্ণ বিচ্ছিন্ন করে দেয়। এই প্রাচীরের একটি শহরের দিকে এবং অন্যটি থ্রেসের গ্রামাঞ্চলের দিকে মুখ করা ছিল, আর আরবদের শিবির ছিল এই দুই প্রাচীরের মাঝখানে। আরব সূত্র অনুযায়ী, এই পর্যায়ে সম্রাট লিও শহরের প্রতিটি বাসিন্দার বিনিময়ে একটি করে স্বর্ণমুদ্রা মুক্তিপণ দেওয়ার প্রস্তাব দেন। কিন্তু মাসলামা উত্তর দেন যে, বিজিতদের সাথে কোনো শান্তি হতে পারে না এবং কনস্টান্টিনোপলের জন্য আরব গ্যারিসন (রক্ষীবাহিনী) ইতিমধ্যেই নির্বাচন করা হয়ে গেছে।; ; ; .

সুলাইমানের নেতৃত্বে (মধ্যযুগীয় উৎসগুলোতে প্রায়ই তাকে খলিফার সাথে গুলিয়ে ফেলা হয়) আরব নৌবহর ১ সেপ্টেম্বর এসে পৌঁছায় এবং প্রথমে 'হেবডোমোন'-এর কাছে নোঙর করে। দুই দিন পর, সুলাইমান তাঁর নৌবহরকে বসফরাস প্রণালীতে নিয়ে যান এবং বিভিন্ন স্কোয়াড্রন শহরের ইউরোপীয় ও এশীয় শহরতলিগুলোর কাছে নোঙর করতে শুরু করে। নৌবহরের একটি অংশ ক্যালসেডনের দক্ষিণে ইউট্রোপিওস এবং আন্থেনিওস বন্দরে যায় বসফরাসের দক্ষিণ প্রবেশপথ পাহারায় রাখার জন্য। বাকি অংশ প্রণালীর ভেতর দিয়ে কনস্টান্টিনোপল অতিক্রম করে গালাতা এবং 'ক্লেইডিওন'-এর মধ্যবর্তী উপকূলে অবস্থান নেয়, যার ফলে বাইজেন্টাইন রাজধানীর সাথে কৃষ্ণ সাগরের যোগাযোগ বিচ্ছিন্ন হয়ে যায়। কিন্তু যখন নৌবহরের পেছনের অংশে থাকা ২,০০০ নৌসেনাবাহী ২০টি ভারী জাহাজ শহর অতিক্রম করছিল, তখন দক্ষিণমুখী বাতাস থেমে গিয়ে উল্টো দিকে বইতে শুরু করে। এতে জাহাজগুলো শহরের প্রাচীরের দিকে ভেসে যায় এবং সেখানে একটি বাইজেন্টাইন স্কোয়াড্রন সেগুলোকে গ্রিক ফায়ার দিয়ে আক্রমণ করে। থিওফেনিস উল্লেখ করেছেন যে, কিছু জাহাজ সব সৈন্যসহ ডুবে যায়, আবার কিছু জাহাজ জ্বলন্ত অবস্থায় 'প্রিন্সেস আইল্যান্ডস'-এর দিকে ভেসে যায়। এই বিজয় বাইজেন্টাইনদের উৎসাহিত করে এবং আরবদের মনোবল ভেঙে দেয়। থিওফেনিসের মতে আরবরা মূলত রাতে সমুদ্র-প্রাচীরে গিয়ে জাহাজের হালের দাঁড় ব্যবহার করে প্রাচীর বেয়ে উপরে ওঠার পরিকল্পনা করেছিল। সেই রাতেই লিও শহর এবং গালাতার মাঝখানে বিশাল শিকল টেনে দেন, যার ফলে গোল্ডেন হর্ণের প্রবেশপথ বন্ধ হয়ে যায়। ফলে আরব নৌবহর বাইজেন্টাইনদের সাথে যুদ্ধে লিপ্ত হতে অনিচ্ছুক হয়ে পড়ে এবং বসফরাসের ইউরোপীয় তীরের আরও উত্তরে 'সোস্থেনিয়ন'-এর নিরাপদ বন্দরে আশ্রয় নেয়।; ; ; .thumb|left|280px|alt=Triple series of stone walls reinforced with towers|কনস্টান্টিনোপলকে স্থলভাগ থেকে রক্ষাকারী থিওডোসিয়ান প্রাচীরের একটি পুনরুদ্ধারকৃত অংশের ছবি

আরব সেনাবাহিনী সুসজ্জিত ছিল এবং আরব বিবরণ অনুযায়ী তাদের শিবিরে স্তূপাকার রসদ ছিল; এমনকি তারা পরবর্তী বছর চাষ করে ফসল কাটার জন্য সাথে করে গম নিয়ে এসেছিল। তবে আরব নৌবাহিনী শহরটিকে জলপথে পুরোপুরি অবরুদ্ধ করতে ব্যর্থ হওয়ায় বাইজেন্টাইনরা সমুদ্রপথে রসদ আনতে সক্ষম হয়। এছাড়া আরব সেনাবাহিনী যাত্রাপথেই থ্রেসের গ্রামাঞ্চল উজাড় করে ফেলেছিল, তাই খাবারের জন্য তারা সেই অঞ্চলের ওপর নির্ভর করতে পারছিল না। বসফরাসের এশীয় উপকূলে থাকা দ্বিতীয় আরব সেনাবাহিনী মাসলামার মূল বাহিনীর জন্য সীমিত রসদ সরবরাহ করতে পারছিল।; . অবরোধ শীতকাল পর্যন্ত দীর্ঘায়িত হলে দুই পক্ষের মধ্যে আলোচনা শুরু হয়, যা আরব সূত্রগুলো বিস্তারিত জানালেও বাইজেন্টাইন ইতিহাসবিদরা এড়িয়ে গেছেন। আরব বিবরণ অনুসারে, লিও আরবদের সাথে দ্বিমুখী খেলা চালিয়ে যাচ্ছিলেন। একটি সংস্করণে দাবি করা হয়েছে যে, তিনি মাসলামাকে কৌশলে বুঝিয়ে তাদের গমের মজুতের বড় অংশ তাঁর হাতে তুলে দিতে বাধ্য করেন। অন্য একটি সংস্করণ অনুযায়ী, আরব সেনাপতিকে তাঁর সমস্ত শস্য পুড়িয়ে ফেলতে প্ররোচিত করা হয়েছিল, যাতে শহরের বাসিন্দারা বুঝতে পারে যে তারা এক আসন্ন ও ভয়াবহ আক্রমণের মুখে দাঁড়িয়ে আছে এবং এভাবে তাদের আত্মসমর্পণ করতে বাধ্য করা যায়।; । ৭১৮ সালের শীত ছিল অত্যন্ত কঠোর; তিন মাসেরও বেশি সময় ধরে তুষারে ভূমি ঢাকা ছিল। যখন আরব শিবিরের রসদ শেষ হয়ে যায়, তখন সেখানে ভয়াবহ দুর্ভিক্ষ দেখা দেয়। সৈন্যরা তাদের ঘোড়া, উট ও অন্যান্য গবাদি পশু, এমনকি গাছের ছাল, পাতা ও শিকড় পর্যন্ত খেতে শুরু করে। তারা গমের অঙ্কুর খাওয়ার জন্য মাঠের তুষার সরিয়ে ফেলত এবং কথিত আছে যে তারা মানুষের মাংস এবং নিজেদের ও পশুর মল পর্যন্ত খেতে বাধ্য হয়েছিল। ফলস্বরূপ আরব সেনাবাহিনী মহামারিতে বিধ্বস্ত হয়ে পড়ে। লম্বার্ড ইতিহাসবিদ পল দ্য ডিকন অতিশয়োক্তি করে দাবি করেছেন যে, ক্ষুধা ও রোগে আরবদের মৃত্যুর সংখ্যা ছিল ৩,০০,০০০।; ; ; ; .
280px|thumb|right|alt=medieval miniature showing a siphon-equipped sailing ship discharging flames on another vessel|'মাদ্রিদ স্কাইলিটজেসের একটি মিনিয়েচার চিত্র, যেখানে গ্রিক ফায়ারের ব্যবহার দেখানো হয়েছে

৭১৮ সালের বসন্তে আরবদের পরিস্থিতির উন্নতির সম্ভাবনা দেখা দেয় যখন নতুন খলিফা, দ্বিতীয় উমর (শাসনকাল: ৭১৭–৭২০), অবরোধকারীদের সহায়তায় দুটি নৌবহর পাঠান: সুফিয়ান নামক এক কমান্ডারের অধীনে মিশর থেকে ৪০০টি জাহাজ এবং ইজিদ-এর অধীনে আফ্রিকা থেকে ৩৬০টি জাহাজ, যার প্রতিটিই রসদ ও অস্ত্রশস্ত্রে পূর্ণ ছিল। একই সময়ে, অবরোধে সাহায্য করার জন্য এশিয়া মাইনর হয়ে একটি নতুন সেনাবাহিনী অগ্রসর হতে শুরু করে। নতুন নৌবহরগুলো যখন মারমারা সাগরে পৌঁছায়, তখন তারা বাইজেন্টাইনদের থেকে দূরত্ব বজায় রেখে এশীয় উপকূলে নোঙর করে। মিশরীয় বহরটি আধুনিক তুজলার কাছে নিকোমিডিয়া উপসাগরে এবং আফ্রিকান বহরটি ক্যালসেডনের দক্ষিণে (সাতাইরোস, ব্রায়াস এবং কার্তালিমেন-এ) অবস্থান নেয়। তবে এই আরব নৌবহরের অধিকাংশ কর্মীই ছিল মিশরের খ্রিস্টান কপ্ট এবং তারা পৌঁছানোর পরপরই দলত্যাগ করে বাইজেন্টাইনদের পক্ষে চলে যেতে শুরু করে। এই মিশরীয়দের কাছ থেকে আরবদের নতুন শক্তি ও অবস্থানের সংবাদ পেয়ে সম্রাট লিও তাঁর নৌবহর নিয়ে নতুন আরব বহরগুলোর ওপর আক্রমণ চালান। কর্মীদের দলত্যাগ এবং গ্রিক ফায়ারের মুখে অসহায় হয়ে আরব জাহাজগুলো ধ্বংস হয় অথবা তাদের অস্ত্র ও রসদসহ বাইজেন্টাইনদের হাতে ধরা পড়ে। এর ফলে কনস্টান্টিনোপল সমুদ্রপথের আক্রমণ থেকে পুরোপুরি নিরাপদ হয়ে যায়।; ; ; । স্থলভাগেও বাইজেন্টাইনরা জয়লাভ করে: তাদের সৈন্যরা মারদাসান নামক এক কমান্ডারের অধীনে অগ্রসরমান নতুন আরব বাহিনীকে নিকোমিডিয়ার দক্ষিণে 'সোফন' এর পাহাড়ি এলাকায় অতর্কিত আক্রমণ করে ধ্বংস করে দেয়।;; ; ।

কনস্টান্টিনোপলে এখন সহজেই সমুদ্রপথে রসদ সরবরাহ সম্ভব হয় এবং আরব নৌবহর আর লড়াইয়ে না আসায় শহরের জেলেরা পুনরায় সাগরে মাছ ধরতে শুরু করে। ক্ষুধা এবং মহামারিতে আক্রান্ত আরবরা এরপর বুলগারদের সাথে এক ভয়াবহ যুদ্ধে পরাজিত হয়। থিওফেনিসের মতে, এই যুদ্ধে ২২,০০০ আরব সৈন্য নিহত হয়। অবরোধে বুলগারদের অংশগ্রহণের বিবরণ নিয়ে বিভিন্ন উৎসে মতভেদ রয়েছে: থিওফেনিস এবং আল-তাবারী উল্লেখ করেছেন যে, বুলগাররা আরব শিবিরে আক্রমণ করেছিল (সম্ভবত লিওর সাথে তাদের চুক্তির কারণে), অন্যদিকে সিরীয় ৮৪৬ সালের ক্রনিকল অনুসারে, আরবরাই রসদের সন্ধানে বুলগার ভূখণ্ডে ঢুকে পড়েছিল। মাইকেল দ্য সিরিয়ান আবার দাবি করেছেন যে, বুলগাররা শুরু থেকেই এই অবরোধে অংশ নিয়েছিল এবং আরবরা যখন থ্রেস হয়ে কনস্টান্টিনোপলের দিকে যাচ্ছিল, তখন থেকেই তারা আরবদের ওপর আক্রমণ চালিয়ে আসছিল।; ; ; । আধুনিক ঐতিহাসিকদের ব্যাখ্যা অনুযায়ী, প্রথম বুলগার বিজয়টি হয়তো উখায়দার অধীনে থাকা একটি পৃথক আরব বাহিনীর বিরুদ্ধে হয়েছিল, যারা 'বেরোইয়া' (আধুনিক স্তারা জাগোরা) পর্যন্ত পৌঁছে গিয়েছিল। বুলগাররা অবরোধের পুরোটা সময় জুড়েই আরব শিবিরগুলোতে হামলা চালিয়ে পরিস্থিতি অতিষ্ঠ করে তুলেছিল।

অবরোধ যে ব্যর্থ হয়েছে তা স্পষ্ট হয়ে যায় এবং খলিফা উমর মাসলামাকে পিছু হটার নির্দেশ দেন। তেরো মাসের অবরোধ শেষে, ৭১৮ সালের ১৫ আগস্ট আরবরা বিদায় নেয়। তারিখটি ছিল বাইজেন্টাইনদের ধর্মীয় উৎসব 'ডরমিশন অফ দ্য থিওটোকোস' (মেরির স্বর্গারোহণ) এর দিন, আর তাই বাইজেন্টাইনরা এই বিজয়কে তাঁর (মরিয়ম আ.) অলৌকিক আশীর্বাদ হিসেবে গণ্য করে। ফিরে যাওয়ার সময় আরবরা কোনো বাধার সম্মুখীন না হলেও মারমারা সাগরে এক ভয়াবহ ঝড়ে তাদের নৌবহর প্রচুর জাহাজ হারায়। এছাড়া থেরা (সান্তোরিনি) আগ্নেয়গিরির ছাই ও উত্তাপে অনেক জাহাজ পুড়ে যায় এবং বেঁচে যাওয়া কিছু জাহাজ বাইজেন্টাইনদের হাতে ধরা পড়ে। থিওফেনিস দাবি করেন যে, মাত্র পাঁচটি জাহাজ শেষ পর্যন্ত সিরিয়ায় ফিরে যেতে সক্ষম হয়েছিল।; । আরব উৎসগুলোর দাবি অনুসারে, পুরো অভিযানে ১,৫০,০০০ মুসলিম প্রাণ হারায়। বাইজেন্টাইন বিশেষজ্ঞ জন হ্যালডনের মতে, "এই সংখ্যাটি কিছুটা অতিরঞ্জিত হলেও, মধ্যযুগীয় প্রেক্ষাপটে এই বিপর্যয়টি কতটা ভয়াবহ ছিল তা এটি দিয়ে আঁচ করা যায়।"।
 পরবর্তী প্রভাব 

এই অভিযানের ব্যর্থতা উমাইয়া রাষ্ট্রকে দুর্বল করে দিয়েছিল। ইতিহাসবিদ বার্নার্ড লুইস মন্তব্য করেছেন, "এই ব্যর্থতা উমাইয়া শক্তির জন্য একটি সংকটময় মুহূর্ত নিয়ে আসে। অভিযানের সরঞ্জাম সরবরাহ এবং তা রক্ষণাবেক্ষণের আর্থিক চাপ রাজস্ব ও অর্থনৈতিক নিপীড়নকে আরও বাড়িয়ে তুলেছিল, যা ইতিমধ্যে বিপজ্জনক বিরোধিতার জন্ম দিয়েছিল। কনস্টান্টিনোপলের সমুদ্র-প্রাচীরে সিরীয় নৌবহর এবং সেনাবাহিনীর ধ্বংস এই শাসনব্যবস্থাকে তার শক্তির প্রধান বস্তুগত ভিত্তি থেকে বঞ্চিত করে।". খিলাফতের ক্ষমতার ওপর এই আঘাত ছিল গুরুতর। যদিও স্থল বাহিনী নৌবহরের মতো একই মাত্রায় ক্ষয়ক্ষতির শিকার হয়নি, তবুও নথিপত্র অনুসারে খলিফা উমর হিস্পানিয়া ও ট্রান্সঅক্সিয়ানার সাম্প্রতিক বিজয়গুলো থেকে সরে আসার পাশাপাশি কিলিকিয়া এবং গত কয়েক বছরে আরবরা বাইজেন্টাইনদের কাছ থেকে দখল করা অন্যান্য এলাকাগুলো সম্পূর্ণ খালি করার কথা বিবেচনা করেছিলেন। যদিও তাঁর উপদেষ্টারা তাঁকে এমন কঠোর পদক্ষেপ থেকে নিরস্ত করেন, তবুও অবরোধের আগে দখল করা বাইজেন্টাইন সীমান্ত জেলাগুলো থেকে বেশিরভাগ আরব গ্যারিসন সরিয়ে নেওয়া হয়। কিলিকিয়ায় কেবল মপসুয়েস্টিয়া আরবদের দখলে থাকে যা আন্তিওখকে রক্ষা করার জন্য একটি প্রতিরক্ষামূলক দুর্গ হিসেবে কাজ করত।; ; . বাইজেন্টাইনরা এমনকি কিছু সময়ের জন্য পশ্চিম আর্মেনিয়ার কিছু অংশ পুনরুদ্ধার করতে সক্ষম হয়। ৭১৯ সালে বাইজেন্টাইন নৌবহর সিরীয় উপকূলে অভিযান চালিয়ে লাওডিকিয়া বন্দর পুড়িয়ে দেয় এবং ৭২০ বা ৭২১ সালে তারা মিশরের তিন্নিস আক্রমণ ও লুণ্ঠন করে।; ; . লিও সিসিলির ওপরও নিয়ন্ত্রণ পুনঃপ্রতিষ্ঠা করেন। সেখানে কনস্টান্টিনোপলের অবরোধ এবং শহরটির পতনের সম্ভাবনার খবর শুনে স্থানীয় গভর্নর বাসিল অনোমাগোলোস নিজেকে সম্রাট হিসেবে ঘোষণা করেছিলেন। তবে এই সময়েই সার্ডিনিয়া এবং কর্সিকার ওপর বাইজেন্টাইনদের কার্যকর নিয়ন্ত্রণ শেষ হয়ে যায়।.

তা সত্ত্বেও, বাইজেন্টাইনরা আরবদের বিরুদ্ধে নিজস্ব আক্রমণ চালিয়ে এই সাফল্যকে পুরোপুরি কাজে লাগাতে ব্যর্থ হয়। ৭২০ সালে, দুই বছরের বিরতির পর বাইজেন্টাইন ভূখণ্ডে পুনরায় আরব অভিযান শুরু হয়; তবে এখনকার অভিযানগুলো আর বিজয়ের উদ্দেশ্যে ছিল না, বরং মূলত সম্পদ লুণ্ঠনের উদ্দেশ্যে পরিচালিত হতো। পরবর্তী দুই দশক ধরে এই আরব আক্রমণগুলো আরও তীব্রতর হয়, যতক্ষণ না ৭৪০ সালে আক্রাইননের যুদ্ধে বাইজেন্টাইনরা এক বিশাল বিজয় অর্জন করে। খিলাফতের সীমানা অতিরিক্ত প্রসারিত হয়ে যাওয়ায় অন্যান্য ফ্রন্টে সামরিক পরাজয় এবং অভ্যন্তরীণ অস্থিতিশীলতা (যা আব্বাসীয় বিপ্লবের মাধ্যমে চূড়ান্ত রূপ নেয়) একত্রে মিলে আরবদের সাম্রাজ্য বিস্তারের যুগের অবসান ঘটায়।; ; ; .
 ঐতিহাসিক মূল্যায়ন ও প্রভাব 
কনস্টান্টিনোপলের দ্বিতীয় আরব অবরোধ বাইজেন্টাইন সাম্রাজ্যের জন্য প্রথম অবরোধের (৬৭৪–৬৭৮) তুলনায় অনেক বেশি বিপজ্জনক ছিল। কারণ, প্রথম অবরোধের শিথিল বেষ্টনীর বিপরীতে এবার আরবরা বাইজেন্টাইন রাজধানীর ওপর একটি সরাসরি ও সুপরিকল্পিত আক্রমণ চালিয়েছিল এবং শহরটিকে স্থল ও জল উভয় পথ থেকে সম্পূর্ণ বিচ্ছিন্ন করার চেষ্টা করেছিল।. এই অবরোধটি ছিল বাইজেন্টাইন সাম্রাজ্যের "মাথা কেটে ফেলার" জন্য খিলাফতের পক্ষ থেকে নেওয়া সর্বশেষ প্রচেষ্টা; আর এটি সফল হলে বাকি প্রদেশগুলো, বিশেষ করে এশিয়া মাইনর দখল করা অনেক সহজ হয়ে যেত।. আরবদের ব্যর্থতার প্রধান কারণ ছিল রসদ সরবরাহজনিত সমস্যা, যেহেতু তারা তাদের সিরীয় ঘাঁটি থেকে অনেক দূরে অবস্থান করে যুদ্ধ করছিল। তবে গ্রিক ফায়ার ব্যবহারের মাধ্যমে বাইজেন্টাইন নৌবাহিনীর শ্রেষ্ঠত্ব, কনস্টান্টিনোপলের প্রতিরক্ষা প্রাচীরের দৃঢ়তা এবং প্রতারণা ও আলোচনায় তৃতীয় লিওর দক্ষতাও এই বিজয়ে গুরুত্বপূর্ণ ভূমিকা পালন করেছিল।; ; ; .

280px|thumb|right|alt=Oil painting showing Frankish knights and foot soldiers charging the fleeing Muslim army|৭৩২ সালের ট্যুরসের যুদ্ধের (Battle of Tours) পাশাপাশি কনস্টান্টিনোপল অবরোধ ইউরোপে মুসলিমদের সাম্রাজ্য বিস্তারকে থামিয়ে দিয়েছিল।আরব অবরোধের এই ব্যর্থতা বাইজেন্টাইন ও খিলাফতের মধ্যকার যুদ্ধের প্রকৃতিতে একটি আমূল পরিবর্তন নিয়ে আসে। কনস্টান্টিনোপল বিজয়ের মুসলিম লক্ষ্যটি কার্যত পরিত্যক্ত হয় এবং দুই সাম্রাজ্যের মধ্যবর্তী সীমানা তরাস ও অ্যান্টি-তরাস পর্বতমালা বরাবর স্থিতিশীল হয়। এর পর থেকে উভয় পক্ষই এই সীমানা পেরিয়ে নিয়মিত আক্রমণ ও পাল্টা আক্রমণ চালিয়ে যেত। এই নিরন্তর সীমান্ত যুদ্ধে সীমান্ত শহর ও দুর্গগুলো ঘন ঘন হাতবদল হলেও, দশম শতাব্দীতে বাইজেন্টাইনদের পুনর্জয় শুরু হওয়ার আগ পর্যন্ত পরবর্তী দুই শতাব্দীরও বেশি সময় ধরে সীমান্তের সাধারণ রূপরেখা অপরিবর্তিত ছিল।; ; ; . খিলাফতের পূর্বাঞ্চলীয় নৌবহরগুলো এক শতাব্দীব্যাপী পতনের মুখে পড়ে; কেবল ইফ্রিকিয়ান নৌবহরগুলো বাইজেন্টাইন সিসিলিতে নিয়মিত আক্রমণ বজায় রেখেছিল, যা ৭৫২ সালের পর স্তিমিত হয়ে আসে। প্রকৃতপক্ষে, ৭৮২ সালে হারুন আল-রশিদের নেতৃত্বে আব্বাসীয় সেনাবাহিনীর ক্রাইসোপোলিস পর্যন্ত অগ্রযাত্রা বাদ দিলে, অন্য কোনো আরব বাহিনী আর কোনোদিন বাইজেন্টাইন রাজধানীর নাগাল পায়নি। ফলস্বরূপ, মুসলিমদের পক্ষ থেকে এই আক্রমণগুলো শেষ পর্যন্ত একটি প্রায় আনুষ্ঠানিক বা 'রিচুয়াল' চরিত্রে রূপ নেয় এবং এগুলোকে মূলত চলমান জিহাদের বহিঃপ্রকাশ হিসেবে গুরুত্ব দেওয়া হতো; খলিফারা মুসলিম উম্মাহর নেতা হিসেবে নিজের ভূমিকা প্রদর্শনের প্রতীক হিসেবে এসব অভিযানের পৃষ্ঠপোষকতা করতেন।; .

অবরোধের এই ফলাফলটি অত্যন্ত গুরুত্বপূর্ণ ম্যাক্রোহিস্টোরিক্যাল তাৎপর্য বহন করে। বাইজেন্টাইন রাজধানীর এই টিকে থাকা ১৫শ শতাব্দী পর্যন্ত ইউরোপে ইসলামি সম্প্রসারণের বিরুদ্ধে সাম্রাজ্যটিকে একটি শক্তিশালী দুর্গ হিসেবে টিকিয়ে রেখেছিল, যতক্ষণ না এটি অটোমান তুর্কিদের হাতে পতন ঘটে। ৭৩২ সালের ট্যুরসের যুদ্ধের পাশাপাশি কনস্টান্টিনোপলের এই সফল প্রতিরক্ষা ইউরোপে মুসলিমদের অগ্রযাত্রা রুখে দেওয়ার ক্ষেত্রে অন্যতম প্রধান চালিকাশক্তি হিসেবে বিবেচিত হয়। ইতিহাসবিদ একেহার্ড আইকহফ লিখেছেন যে, "যদি কোনো বিজয়ী খলিফা মধ্যযুগের শুরুতেই কনস্টান্টিনোপলকে ইসলামের রাজনৈতিক রাজধানীতে পরিণত করতেন—যেমনটি মধ্যযুগের শেষে অটোমানরা করেছিল—তবে খ্রিস্টান ইউরোপের জন্য এর পরিণাম হতো অকল্পনীয়। কারণ ভূমধ্যসাগর তখন একটি 'আরব হ্রদে' পরিণত হতো এবং পশ্চিম ইউরোপের জার্মানিক উত্তরসূরি রাষ্ট্রগুলো তাদের সংস্কৃতির ভূমধ্যসাগরীয় মূল শিকড় থেকে বিচ্ছিন্ন হয়ে পড়ত।" সামরিক ইতিহাসবিদ পল কে. ডেভিস এই অবরোধের গুরুত্ব এভাবে সারসংক্ষেপ করেছেন: "মুসলিম আক্রমণ প্রতিহত করার মাধ্যমে ইউরোপ খ্রিস্টানদের হাতে থেকে যায় এবং ১৫শ শতাব্দীর আগে ইউরোপে আর কোনো গুরুতর মুসলিম হুমকি দেখা দেয়নি। এই বিজয় এবং সমসাময়িক ফ্রাঙ্কিশ বিজয় (ট্যুরসের যুদ্ধ, ৭৩২), ইসলামের পশ্চিমমুখী বিস্তারকে কেবল দক্ষিণ ভূমধ্যসাগরীয় অঞ্চলের মধ্যেই সীমাবদ্ধ করে দেয়।". একারণেই ইতিহাসবিদ জন বি. বিউরি ৭১৮ সালকে একটি "বিশ্বজনীন তারিখ" বলে অভিহিত করেছেন, অন্যদিকে গ্রিক ইতিহাসবিদ স্পাইরিডন ল্যাম্ব্রোস এই অবরোধকে ম্যারাথনের যুদ্ধের সাথে এবং তৃতীয় লিওকে মিল্টিয়াডেসের সাথে তুলনা করেছেন।. ফলস্বরূপ, সামরিক ইতিহাসবিদরা প্রায়শই বিশ্ব ইতিহাসের "চূড়ান্ত সিদ্ধান্তমূলক যুদ্ধগুলোর" তালিকায় এই অবরোধকে অন্তর্ভুক্ত করে থাকেন।; ; ; ; .
 সাংস্কৃতিক প্রভাব 

আরবদের মধ্যে ৭১৭-৭১৮ সালের এই অবরোধটি বাইজেন্টাইনদের বিরুদ্ধে পরিচালিত তাদের সকল অভিযানের মধ্যে সবচেয়ে বিখ্যাত হয়ে ওঠে। এই ঘটনা নিয়ে বেশ কিছু বর্ণনা টিকে আছে, তবে সেগুলোর অধিকাংশই অনেক পরে রচিত এবং আধা-কাল্পনিক ও পরস্পরবিরোধী। আরব লোকগাথায় এই পরাজয়কে একটি বিজয়ে রূপান্তরিত করা হয়েছে: বলা হয় যে, মাসলামা তাঁর ঘোড়ায় চড়ে ত্রিশজন আরোহীসহ বাইজেন্টাইন রাজধানীতে প্রতীকীভাবে প্রবেশের পরেই কেবল সেখান থেকে বিদায় নিয়েছিলেন, যেখানে সম্রাট লিও তাঁকে সসম্মানে অভ্যর্থনা জানান এবং হায়া সোফিয়ায় নিয়ে যান। লিও মাসলামার প্রতি শ্রদ্ধা নিবেদন এবং কর প্রদানের প্রতিশ্রুতি দেওয়ার পর, মাসলামা এবং তাঁর সৈন্যরা—যারা কনস্টান্টিনোপলের উদ্দেশ্যে যাত্রা করা মূল ৮০,০০০ সেনার মধ্যে অবশিষ্ট ৩০,০০০ জন ছিলেন—সিরিয়ার পথে রওনা হন।; ; . 

এই অবরোধের কাহিনীগুলো আরবি মহাকাব্যিক সাহিত্যকেও প্রভাবিত করেছে। আরব্য রজনীর ওমর বিন আল-নুমান ও তাঁর পুত্রদের কাহিনীতে কনস্টান্টিনোপল অবরোধের বর্ণনা পাওয়া যায়। আবার মাগরেব অঞ্চলের একশ এক রজনীর  একটি গল্পে মাসলামা এবং খলিফা সুলাইমান উভয়কেই দেখা যায়। মাসলামার দেহরক্ষী বাহিনীর প্রধান, আবদাল্লাহ আল-বাত্তাল, পরবর্তী দশকগুলোতে আরব অভিযানে তাঁর বীরত্বের জন্য আরব ও তুর্কি কবিতায় "বাত্তাল গাজী" হিসেবে একজন বিখ্যাত ব্যক্তিত্বে পরিণত হন। একইভাবে, ১০ম শতাব্দীর মহাকাব্য দেলহেম্মা , যা বাত্তাল গাজীর জীবনচক্রের সাথে সম্পর্কিত, তাতে এই ৭১৭-৭১৮ সালের অবরোধের একটি কাল্পনিক সংস্করণ তুলে ধরা হয়েছে।; .

পরবর্তী মুসলিম এবং বাইজেন্টাইন ঐতিহ্যগুলো কনস্টান্টিনোপলের প্রথম মসজিদ (শহরের প্রিটোরিয়ামের কাছে অবস্থিত) নির্মাণের কৃতিত্ব মাসলামাকে দেয়। তবে বাস্তবে, প্রিটোরিয়ামের কাছের সেই মসজিদটি সম্ভবত ৮৬০ সালের দিকে নির্মিত হয়েছিল, যা ছিল সেই বছর আসা একটি আরব প্রতিনিধি দলের কূটনৈতিক প্রচেষ্টার ফল।; ; ; . অটোমান ঐতিহ্য অনুসারে, গালাতা অঞ্চলে অবস্থিত আরব মসজিদ নির্মাণের কৃতিত্বও মাসলামাকে দেওয়া হয়। তবে তারা ভুলবশত এর নির্মাণকাল ৬৮৬ সাল বলে উল্লেখ করে, যা সম্ভবত মাসলামার আক্রমণকে ৬৭০-এর দশকের প্রথম আরব অবরোধের সাথে গুলিয়ে ফেলার কারণে হয়েছে।; ; . আরব সেনাবাহিনীর সেই অভিযানের চিহ্ন অ্যাবিডোসেও রয়ে গেছে, যেখানে "মাসলামার কূপ" এবং তাঁর নামে উৎসর্গকৃত একটি মসজিদ ১০ম শতাব্দী পর্যন্ত সুপরিচিত ছিল।.
পরিশেষে, কনস্টান্টিনোপলের সামনে বারবার ব্যর্থতা এবং বাইজেন্টাইন রাষ্ট্রের অবিরাম স্থিতিস্থাপকতার কারণে মুসলিমরা এই শহরটির পতনকে সুদূর ভবিষ্যতের একটি ঘটনা হিসেবে কল্পনা করতে শুরু করে। ফলস্বরূপ, কনস্টান্টিনোপলের পতন ইসলামি পরকালবিদ্যায় কেয়ামত বা শেষ সময়ের অন্যতম একটি লক্ষণ হিসেবে বিবেচিত হতে থাকে।; ; . এই অবরোধ বাইজেন্টাইন অ্যাপোক্যালিপটিক বা ভবিষ্যৎবাণীমূলক সাহিত্যেও একটি বিশেষ স্থান করে নেয়। অষ্টম শতাব্দীর শুরুর দিকে সিরীয় থেকে গ্রিক ভাষায় অনূদিত সিউডো-মেথোডিয়াস-এর অ্যাপোক্যালিপস এবং অবরোধের সমসাময়িক বা এক শতাব্দী পরে লিখিত ড্যানিয়েলের অ্যাপোক্যালিপসে কনস্টান্টিনোপলের দেয়ালের সামনে আরবদের বিরুদ্ধে চূড়ান্ত ও নির্ণায়ক যুদ্ধের বর্ণনা পাওয়া যায়।.
 তথ্যসূত্র 

 পাদটীকা 

 উদ্ধৃতি 

 উৎস 






















Category:বাইজেন্টাইন সাম্রাজ্য জড়িত লড়াই
Category:অবরোধ
Category:আরব-বাইজেন্টাইন যুদ্ধের লড়াই
Category:৭১০-এর দশক
Category:কনস্টান্টিনোপল
Category:উমাইয়া খিলাফত জড়িত লড়াই
Category:মুসলিমদের বিজয়
Category:ইস্তাম্বুলের ইতিহাস
Category:৮ম শতাব্দী
Category:মধ্যযুগের লড়াই
Category:মধ্যযুগের যুদ্ধবিগ্রহ
Category:৮ম শতাব্দীর সশস্ত্র সংঘাত
Category:বাইজেন্টাইন সাম্রাজ্যের যুদ্ধ
Category:ইসলামি বিজয়ের যুদ্ধ
Category:গ্রিস জড়িত যুদ্ধ
Category:৮ম শতাব্দীতে ইউরোপ